Užas

Apie Pripetės intaką skaitykite: Užas (Pripetė).

Užas () arba Uhas () – upė pietvakarių Ukrainoje ir rytų Slovakijoje; Laboreco kairysis intakas (Tisos baseinas). Prasideda Ukrainoje, Užkarpatės srityje, Karpatų kalnuose. Teka į pietvakarius. Ties Zagoro kaimu kerta Ukrainos-Slovakijos sieną ir teka Rytų Slovakijos lyguma. Įteka į Laborecą ties Dragniovo kaimu.

Krantai statūs, 1-2 m aukščio, vietomis iki 6-8 m. Aukštupio vaga akmenuota. Vienintelis miestas prie upės – Užgorodas (Ukraina).

Yra keletas upės etimologijos versijų, labiausiai tikėtina, kad pavadinimas kilo nuo senovės slavų „už“, reiškiančio gyvatę, žaltį.

Kategorija:Ukrainos upės
Kategorija:Slovakijos upės